Նշեմ նաև, որ Ս. Ղազարյանն առաջիններից էր, որ գործուն մասնակցություն բերեց Իջևանի քանդակի միջազգային սիմպոզիումների կայացման ու զարգացման գործին: Այս քաղաքի զբոսայգում հիմա էլ կարելի տեսնել, նրա` “Միայնակ հրեշտակը” գործն ու “Ծովինար” մարմարյա արձանը: Մոտ հարյուր ցուցահանդեսի մասնակցած և երեք անհատական ցուցահանդես ունեցած քանդակագործի աշխատանքներից որևէ մեկը, սակայն մայրաքաղաք Երևանում տեղ չի գտել: Սա այն դեպքում, երբ նրա քանդակները ցուցադրվում են Էրմիտաժում, Հայաստանի ազգային պատկերասրահում, իսկ մի շարք գործեր էլ տեղադրված են Մոսկվայում, Բիշքեկում, Մոլդովիայում, Կանադայում և այլուր: Մնում է հուսալ, որ Մաշտոց պողոտայի հարևանությամբ նրա հեղինակած բրոնզաձույլ “Ադամն ու Եվան” գործը տեղադրելու քաղաքային իշխանությունների ծրագիրը, վերջապես իրականություն կդառնա: